Komission asetus N:o 765/67/ETY, annettu 26 päivänä lokakuuta 1967, australialaisten munien lisämaksun vahvistamatta jättämisestä



Virallinen lehti nro 260 , 27/10/1967 s. 0024 - 0024

Suomenk. erityispainos Alue 3 Nide 1 s. 0229

Tanskank. erityispainos: Sarja I Alue 1967 s. 0259

Ruotsink. erityispainos Alue 3 Nide 1 s. 0229

Englannink. erityispainos: Sarja I Alue 1967 s. 0282

Kreikank. erityispainos: Luku 03 Nide 3 s. 0003

Espanjank. erityispainos: Luku 03 Nide 2 s. 0074

Portugalink. erityispainos: Luku 03 Nide 2 s. 0074



KOMISSION ASETUS N:o 765/67/ETY, annettu 26 päivänä lokakuuta 1967, australialaisten munien lisämaksun vahvistamatta jättämisestä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon muna-alan yhteisestä markkinajärjestelystä 13 päivänä kesäkuuta 1967 annetun neuvoston asetuksen N:o 122/67/ETY(1), ottaa huomioon lisämaksun vahvistamisesta kolmansista maista lähtöisin olevien siipikarjatuotteiden tuonnille 26 päivänä kesäkuuta 1967 annetun komission asetuksen N:o 163/67/ETY(2) ja erityisesti sen 4 artiklan, sekä katsoo, että jos jonkin tuotteen vapaasti rajalla -tarjoushinta alittaa sulkuhinnan, tähän tuotteeseen sovellettavaa maksua on korotettava sulkuhinnan ja tämän tarjoushinnan erotuksen suuruisella lisämaksulla, tätä lisämaksua ei kuitenkaan sovelleta kolmansiin maihin, jotka ovat valmiit ja kykenevät takaamaan, että tuotaessa yhteisöön niiden alueelta peräisin ja lähtöisin olevia tuotteita käytetty hinta ei ole sulkuhintaa alhaisempi ja että kaikki kaupan vääristymät voidaan välttää, Australian liittovaltion hallitus on 4 päivänä syyskuuta ja 20 päivänä lokakuuta 1967 päivätyillä kirjeillä ilmoittanut olevansa valmis antamaan tämän takuun tuoreiden tai säilöttyjen kuorellisten siipikarjan munien, muiden kuin siitosmunien, yhteisöön viennin osalta; se valvoo, että munia vie ainoastaan "Egg Board" -niminen elin, joka on valtion pysyvän valvonnan alainen; se valvoo myös, että "Egg Board" vahvistaa näissä vienneissä käytettävät hinnat siten, ettei toimituksia tapahdu tulliselvityspäivänä voimassa olevaa yhteisön kuorellisille munille vahvistamaa sulkuhintaa alhaisempaan hintaan, Australian liittovaltion hallitus on lisäksi ilmoittanut olevansa valmis: - toimittamaan komissiolle erityisesti määriä, toimituspäiviä, määrämaata, yhteisön rajanylityspaikkaa sekä kaupanpitämiskustannuksia ja CIF-myyntihintoja yhteisön purkusatamassa koskevat tiedot, - antamaan komissiolle mahdollisuuden valvoa jatkuvasti näiden toimenpiteiden tehokkuutta, tämän takuun antamista koskevan ilmoituksen noudattamiseen liittyvistä ongelmista on keskusteltu yksityiskohtaisesti Australian liittovaltion edustajien kanssa; näiden keskustelujen perusteella voidaan arvioida, että tämä kolmas maa kykenee noudattamaan antamaansa ilmoitusta; tämän vuoksi lisämaksua ei pitäisi kantaa Australian liittovaltiosta peräisin ja lähtöisin olevien kuorellisten munien tuonnilta, ja tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen N:o 122/67/ETY 4 artiklan mukaisesti vahvistettuja maksuja ei koroteta lisämaksulla Australian liittovaltiosta peräisin ja lähtöisin olevien, yhteisen tullitariffin nimikkeeseen 04.05 ex A kuuluvien tuoreiden tai säilöttyjen kuorellisten siipikarjan munien, muiden kuin siitosmunien, tuonnilta. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä lokakuuta 1967. Komission puolesta Puheenjohtaja Jean REY (1) EYVL N:o 117, 19.6.1967, s. 2293/67 (2) EYVL N:o 129, 28.6.1967, s. 2577/67